سید سعید الحسن

سید سعید الحسن، ایک پاکستانی سیاست دان ہیں جو 13 ستمبر 2018 سے اپریل 2022 تک پنجاب کے صوبائی وزیر اوقاف اور مذہبی امور رہے۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔

 ابتدائی زندگی اور تعلیم 
سید سعید الحسن 13 اکتوبر 1961 کو ظفروال میں پیدا ہوئے۔ انھوں نے 1983 میں پنجاب یونیورسٹی سے عربی میں ماسٹر آف آرٹس کی ڈگری حاصل کی۔ 

 سیاسی کیریئر 
سید سعید الحسن 2002 کے پنجاب کے صوبائی الیکشن میں PP-132 (نارووال-I) سے آزاد امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انھوں نے 29,759 ووٹ حاصل کیے اور اویس قاسم خان کو شکست دی۔ 24 نومبر 2003 کو انھیں وزیر اعلیٰٰ پنجاب چوہدری پرویز الٰہی کی صوبائی کابینہ میں شامل کیا گیا اور انھیں پنجاب کا صوبائی وزیر برائے مذہبی امور و اوقاف مقرر کیا گیا۔  وہ 2018 کے پنجاب کے صوبائی انتخابات میں PP-46 (نارووال-I) سے آزاد امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انھوں نے اپنے انتخاب کے بعد پاکستان تحریک انصاف میں شمولیت اختیار کی۔ 12 ستمبر 2018 کو انھیں وزیر اعلیٰٰ پنجاب سردار عثمان بزدار کی صوبائی کابینہ میں شامل کیا گیا۔ 13 ستمبر 2018 کو انھیں پنجاب کا صوبائی وزیر اوقاف و مذہبی امور مقرر کیا گیا۔ وہ 2023 کے پنجاب کے صوبائی الیکشن میں پی ٹی آئی کے امیدوار کے طور پر پی پی-46 نارووال-I سے صوبائی اسمبلی کی نشست کے لیے انتخاب لڑ رہے ہیں۔
 حوالہ جات 

زمرہ:بقید حیات شخصیات
زمرہ:پاکستان تحریک انصاف کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2018ء تا 2023ء
زمرہ:پنجاب کے صوبائی وزرا
زمرہ:1961ء کی پیدائشیں